Beleriand

Beleriand on laaja maa-alue J. R. R. Tolkienin luomassa fantasiamytologiassa. Se on Silmarillionin keskeisin tapahtumapaikka, mutta paljon myöhemmälle aikakaudelle sijoittuvassa Tarussa sormusten herrasta siihen vain viitataan. Beleriandin muita nimiä olivat Broceliand, Broseliand, Golodhinand, Noldórinan, Geleriand, Bladorinand, Belaurien, Arsiriand, Lassiriand, Ossiriand. Ossiriandista tuli lopulta toisen valtakunnan nimi. Beleriand oli Keski-Maan luoteisosa ensimmäisellä ajalla. Nimellä tarkoitettiin aluksi vain Balarin lahden aluetta, mutta se levisi kattamaan laajemminkin alueet meren ja Ered Luinin eli Sinivuorten välissä. Nimen Beler tai Balar uskotaan tulleen siitä, että vala Ulmo viihtyi Balarin lahdella. Lännessä ja etelässä Beleriand rajautui Belegaerin eli Suuren meren rantaan. Pohjoisessa olivat Hithlum ja Dorthonion, ja idässä rajana olivat Sinivuoret. Nevrastin alue luoteeseen varsinaisesta Beleriandista laskettiin joskus osaksi Beleriandia. Beleriandin tärkein joki Sirion virtasi pohjoisesta etelään ja jakoi maan Länsi- ja Itä- Beleriandiin. Jos sen ylitti idästä länteen, sai vastaansa paljon kukkuloita ja äkillisen pudotuksen, joka tunnettiin nimellä Andram eli Pitkä Muuri. Joki upposi maahan ja ilmestyi uudelleen Pitkän Muurin alapuolella. Pitkän Muurin itäpuolella oli alue, joka tunnettiin nimellä Ossiriand tai Seitsemän virran maa. Siellä sijaitsivat Gelion-joki ja sen kuusi haaraa, jotka virtasivat Sinivuorilta. Brethin ja Nenning olivat vähäisempiä jokia, jotka virtasivat läntiseen maahan, Falasiin. Vuonna 583 Ensimmäistä aikaa Beleriand tuhoutui lähes täysin Vihan Sodassa, Valarin taistellessa Morgothia vastaan. Vain pieni osa itäisestä Beleriandista säästyi, ja se tunnettiin nimellä Lindon. On joitain todisteita, että osia siitä olisi säilynyt Toisella ajalla, mutta nekin upposivat Númenorin tuhouduttua. Kuten ennustus oli sanonut, Túrin Turambarin ja Morwenin haudat säilyivät Tol Morwenin saarella. Myös Himringin vaaran huippu ja osa Dorthonionista (joka tunnettiin nimellä Tol Fuin jäivät merenpinnan yläpuolelle. Yhdessä nämä muodostivat läntisen saariston. ==Beleriandin valtakunnat ja alueet== *Arvernien - Balarin lahden pohjoinen rannikkoseutu Sirionin suusta länteen *Brethilin metsä *Dimbar *Doriath - "Aidan maa", harmaahaltioiden kuningaskunta, jota suojasi Melianin vyö *Estolad - Ihmisten ensimmäinen asuinalue Beleriandissa *Falas - Beleriandin rannikkoseutu Nevrastista etelään *Himlad - Tuulinen ylänkö Nan Elmothin metsän itäpuolella *Nan-Tathren (Pajujen Maa) *Talath Dirnen (Vartioitu Tasanko) *Taur-en-Faroth (Metsästäjien Metsä) *Taur-im-Duinath - laaja asumaton metsämaa Sirionin ja Gelionin suiden välissä Balarin lahdesta pohjoiseen *Thargelion - metsäiset maat Gelionin ja pohjoisten Sinivuorten välissä *Ossiriand tai Lindon - Gelionin itäpuoliset maat Thargelionin eteläpuolella ==Beleriandin kaupungit== *Belegost - kääpiöiden kaupunki Sinivuorten itäreunalla Dolmedin vuoresta pohjoiseen *Brithombar - haltioiden satama Falasissa *Eglarest - haltioiden satama Falasissa *Gondolin - Turgonin salattu kaupunki vuorten ympäröimässä laaksossa *Himring - Maedhrosin päälinnake samannimisellä vaaralla *Menegroth - Doriathin pääkaupunki, kuningas Thingolin maanalainen linnoitus *Nargothrond - Finrod Felagundin linnoitus Narog-joen rantaluolissa *Nogrod - kääpiöiden kaupunki Sinivuorten itäreunalla Dolmedin vuoresta etelään *Vinyamar - Turgonin ensimmäinen asumus Nevrastissa; hylättiin Gondolinin valmistuttua *